**Výzva na predloženie cenovej ponuky**

pre zákazku s nízkou hodnotou v rámci postupu verejného obstarávania podľa § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

1. **Identifikácia verejného obstarávateľa:**

Názov organizácie: Nemocnica Poprad, a.s.

IČO: 36 513 458

Štatutárny zástupca: MUDr. Jozef Tekáč, MPH – predseda predstavenstva

 Mgr. Bc. Richard Vojsovič – člen predstavenstva

Sídlo organizácie: Banícka 803/28, 058 45 Poprad

Kontaktná osoba: Ing. Jana Faltinová, Ph.D.

Komunikácia v tomto verejnom obstarávaní bude prebiehať prostredníctvom elektronického prostriedku JOSEPHINE.

1. **Názov predmetu zákazky: „Automatický parkovací systém pri Nemocnici Poprad“**
2. **Druh zákazky:** tovar, služby
3. **CPV kód:** 51214000-5 Služby na inštalovanie zariadenia parkovacích hodín,

 34928110-2 Cestné závory

 45233280-5 Montáž cestných bariér**,**

50532000-3 Opravy a údržba elektrických strojov k prístrojom súvisiaceho vybavenia

 60000000-8 Dopravné služby (bez prepravy odpadu).

1. **Zmluvný vzťah:** S úspešným uchádzačom bude uzavretá zmluva o dielo
2. **Opis predmetu zákazky:** Podľa prílohy č. 1 Výzvy.
3. **Predpokladaná hodnota zákazky 66 063,40** **Eur bez DPH**
4. **Miesto plnenia:** Nemocnica Poprad, Banícka 803/28, 058 45 Poprad.
5. **Rozdelenie predmetu obstarávania na časti:**

NIE [ X ] ÁNO [ ]

Uchádzač musí predložiť cenovú ponuku na celý predmet zákazky.

1. **Možnosť predloženia variantných riešení:**

NIE [X] ÁNO [ ]

Ak súčasťou ponuky uchádzača bude aj variantné riešenie, nebude takéto variantné riešenie zaradené do vyhodnotenia a nebude brané do úvahy.

1. **Trvanie zmluvy a realizácia predmetu zákazky:**

Termín dodania: do 2 mesiacov odo dňa nadobudnutia účinnosti zmluvy.

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:** Predmet zákazky bude financovaný z vlastných zdrojov verejného obstarávateľa. Splatnosť faktúry do 60 dní odo dňa jej doručenia.
2. **Lehota na predkladanie ponúk:** Do 27.10.2022 do 10:00.
3. **Termín otvárania ponúk: 27.10.2022 o 10:30.**
4. **Komunikácia:**

Uchádzač predloží ponuku vrátane všetkých požadovaných dokumentov v lehote na predkladanie ponúk v elektronickej forme prostredníctvom systému JOSEPHINE, ktorý je dostupný na webovej adrese: <https://josephine.proebiz.com/sk/>.

Predložiť ponuku môže iba registrovaný záujemca pre príslušnú zákazku. Záujemcovia o zákazku sa registrujú sami do príslušnej zákazky. V prípade potreby môžu záujemcovia/uchádzači požiadať o pomoc s prácou v softvéri JOSEPHINE na telefónnom čísle +421 220 255 999. Telefonická podpora je dostupná v pracovných dňoch od 08:00 do 17:00 hod.

**Manuál k vloženiu cenovej ponuky nájdete na linku:** [**https://store.proebiz.com/docs/josephine/sk/Skrateny\_navod\_ucastnik.pdf**](https://store.proebiz.com/docs/josephine/sk/Skrateny_navod_ucastnik.pdf) **(strana 10 až 14)**

1. **Jazyk ponuky:**

Ponuku s požadovanými dokladmi je potrebné predložiť v slovenskom resp. českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka. Pokiaľ sa zistí rozdiel v ich obsahu, rozhodujúci je úradný preklad do slovenského jazyka.

1. **Vysvetľovanie:**

V prípade žiadosti o vysvetlenie Výzvy a sprievodných dokumentov potrebných na vypracovanie ponuky musí byť žiadosť doručená verejnému obstarávateľovi prostredníctvom systému JOSEPHINE, najneskôr v deň predchádzajúci poslednému dňu lehoty na predkladanie ponúk do 10:00 hod.

1. **Cena a spôsob určenia ceny:**

Do ceny za predmet zákazky je potrebné zapracovať aj akékoľvek interné či externé náklady a výdavky spojené s predmetom zákazky. Cenu je potrebné spracovať na základe požadovaného rozsahu a ďalších požiadaviek uvedených vo Výzve a jej prílohách.

Navrhovaná zmluvná cena musí byť stanovená podľa zákona č. 18/1996 Z. z. o cenách v znení neskorších predpisov. Uchádzačom navrhovaná zmluvná cena bude vyjadrená v EUR a to len v požadovanej štruktúre Prílohy zaokrúhlená na 2 desatinné miesta.

Ak uchádzač nie je platcom DPH, uvedie navrhovanú zmluvnú cenu, t. j. celkovú cenu v EUR. Na skutočnosť, že nie je platcom DPH, upozorní v ponuke.

1. **Kritérium na vyhodnotenie ponúk:**
2. Kritériom na vyhodnotenie ponúk je **najnižšia celková cena v EUR s DPH**.
3. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa najnižšej celkovej ceny (v EUR s DPH).
4. Ak z predložených dokladov nie je možne vyhodnotiť splnenie podmienok účasti, verejný obstarávateľ požiada uchádzača o vysvetlenie/doplnenie ponuky.
5. Úspešným uchádzačom sa stane uchádzač, ktorý splní podmienky účasti, požiadavky na predmet zákazky a zároveň bude mať najnižšiu celkovú cenu za celý predmet zákazky.
6. Vyhodnocovaná bude ponuka uchádzača, ktorý sa umiestni 1. v poradí.
	* Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti (ak je relevantné) po vyhodnotení ponúk na základe kritériá/kritérií na vyhodnotenie ponúk:
		1. a to iba v prípade uchádzača, ktorý sa umiestnil na prvom mieste v poradí;
		2. u ďalšieho uchádzača v poradí, ak dôjde k vylúčeniu uchádzača uvedeného v písm. a) a to tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
7. **Podmienky účasti a doklady na ich preukázanie, :**

Uchádzač musí spĺňať podmienky účasti podľa § 32 ods. 1 písm. e) a písm. f) ZVO.

1. Verejný obstarávateľ overuje splnenie podmienok účasti podľa § 32 ods. 1 písm. e) ZVO v Zozname hospodárskych subjektov. Ak uchádzač nie je zapísaný v Zozname hospodárskych subjektov, verejný obstarávateľ overí jeho oprávnenie vo verejne dostupných registroch (OR SR, ZR SR, a iné). Pokiaľ vyhľadávanie v príslušných registroch/Zozname nie je možné, verejný obstarávateľ požiada uchádzača o predloženie dokladu o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
2. Verejný obstarávateľ overuje splnenie podmienok účasti podľa § 32 ods. 1 písm. f) ZVO vo verejne dostupnej databáze registra osôb so zákazom účasti vo verejnom obstarávaní, ktorý vedie Úrad pre verejné obstarávanie na stránke <https://www.uvo.gov.sk/register-osob-so-zakazom-490.html> V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.
3. Uchádzač musí preukázať súlad s podrobným opisom predmetu zákazky uvedenom vo výzve a jej prílohách.
4. **Požiadavky na predmet zákazky - Obsah ponuky: (vyplnené, nascanované, podpísané, opečiatkované prílohy)**

- Príloha č. 1 Výzvy - Opis predmetu zákazky a stanovenie ceny.

1. **Informácia o vyhradení zákazky pre chránené dielne alebo chránené pracoviská:**

Nevyhradená.

1. **Uplynutie lehoty viazanosti ponúk:**

Po dobu 6 mesiacov od lehoty na predkladanie ponúk.

1. **Verejný obstarávateľ si vyhradzuje:**
2. právo zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
3. možnosť vylúčiť uchádzača kedykoľvek počas verejného obstarávania ak na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom. V prípade vylúčenia uchádzača z tohto dôvodu, dôkazné bremeno je na verejnom obstarávateľovi.
4. právo vylúčiť kedykoľvek počas verejného obstarávania uchádzača alebo záujemcu, ak konflikt záujmov podľa § 23 zákona nemožno odstrániť inými účinnými opatreniami.
5. **Konflikt záujmov:**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní.

V prípade existencie konfliktu záujmov verejný obstarávateľ prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov.

V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

1. **Elektronická aukcia:**

Elektronická aukcia nebude aplikovaná.

1. **Uzatvorenie zmluvy:**

Zmluvné podmienky sú pre uchádzačov záväzné. Uchádzač nepredkladá návrh zmluvy v rámci svojej ponuky, verejný obstarávateľ vyzve úspešného uchádzača na doplnenie údajov a podpis zmluvy, ktorá musí byť v súlade s výzvou (vrátane príloh) a s jeho ponukou.

Uchádzač prejavuje súhlas s obsahom návrhu zmluvných podmienok v predloženej Prílohe č. 1 Výzvy.

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f). Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d). Ustanovenie § 11 tým nie je dotknuté.

V Poprade, dňa: 19.10.2022

 ........................................................

 Ing. Jana Faltinová, PhD.

 SOR pre VO
Prílohy:

1. Opis predmetu zákazky a stanovenie ceny
2. Návrh zmluvy
3. Situácia pdf.